สกสค.ลุยฟ้องแพ่งเรียกเงินคืน
พล.อ.ดาว์พงษ์ รัตนสุวรรณ รมว.ศึกษาธิการ (ศธ.) เปิดเผยความคืบหน้ากรณีสำนักงานคณะกรรมการส่งเสริมสวัสดิการและสวัสดิภาพครู และบุคลากรทางการศึกษา (สกสค.) ได้ยื่นโนติสถึงธนาคารแห่งหนึ่ง เพื่อขอให้คืนเงิน 2,100 ล้านบาท พร้อมดอกเบี้ย 7% ให้ สกสค. เนื่องจากตรวจสอบพบว่าการอนุมัติเบิกถอนเงินและปิดบัญชีไม่ถูกต้อง แต่ทางผู้บริหารธนาคารดังกล่าวได้ยืนยันว่าการอนุมัติเบิกถอนเงินและปิดบัญชีของ สกสค.เป็นไปอย่างถูกต้อง โดยล่าสุด สกสค.ทำหนังสือเสนอ รมว.ศธ.พิจารณาดำเนินการตามกฎหมาย ว่าตนมอบอำนาจให้ สกสค.ไปดำเนินการฟ้องธนาคารดังกล่าวตามกฎหมายแล้ว ส่วนเรื่องคดีความยังไม่อยากพูดรายละเอียดอะไรมาก เดี๋ยวจะเสียรูปคดี,ด้านนายธเนศพล ธนบุณยวัฒน์ ประธานคณะทำงาน รมว.ศธ. ซึ่งได้รับมอบหมายให้ดูแลแก้ปัญหาทุจริตใน สกสค. กล่าวว่า หลังจากดูข้อกฎหมายแล้ว รมว.ศธ.เห็นด้วยที่จะฟ้องธนาคารดังกล่าว เพื่อเรียกเงินคืนพร้อมดอกเบี้ย จากนี้ สกสค.จะต้องส่งเรื่องให้อัยการพิจารณาว่าจะฟ้องเป็นคดีอาญา หรือคดีแพ่ง,นายพินิจศักดิ์ สุวรรณรังค์ เลขาธิการ สกสค. กล่าวว่า สกสค.จะประสานไปยังอัยการดำเนินการฟ้องแพ่ง ที่ผ่านมาธนาคารยืนยันมาตลอดว่าการดำเนินการเบิกถอนถูกต้อง ดังนั้นจึงจำเป็นต้องไปว่ากันตามกฎหมาย.
พล.อ.ดาว์พงษ์ รัตนสุวรรณ รมว.ศึกษาธิการ (ศธ.) เปิดเผยความคืบหน้ากรณีสำนักงานคณะกรรมการส่งเสริมสวัสดิการและสวัสดิภาพครู และบุคลากรทางการศึกษา (สกสค.) ได้ยื่นโนติสถึงธนาคารแห่งหนึ่ง เพื่อขอให้คืนเงิน 2,100 ล้านบาท
สกสค.,กระทรวงศึกษาธิการ,ขอเงินคืน,ทุจริต,เบิกถอนเงิน,ดาว์พงษ์ รัตนสุวรรณ,ธเนศพล ธนบุณยวัฒน์,ทุจริตใน สกสค.,พินิจศักดิ์ สุวรรณรังค์,ข่าว,ไทยรัฐออนไลน์,ข่าวการศึกษา